કંઇક આવી જ વિચારસરણી છે મોહિત સુરીની ફિલ્મ એક વિલનમાં. આટલી સુંદર વિચારસરણી જે ફિલ્મમાં હોય અને જે ફિલ્મનો આધાર પ્રેમ રાખવામાં આવે, તે ફિલ્મ ખરાબ કઈ રીતે હોઈ શકે? પણ કહેવું પડશે કે મોહિત સુરી આ વખતે પોતાના પ્રેમ અને આશિકી સાથે દર્શકોને જોડવામાં, તેમની આંખોમાં આંસુ લાવવામાં નિષ્ફળ રહ્યાં છે. જોકે તેમણે પ્રયત્નો પુરતા કર્યા હતાં. એક વિલનના ગીતો બહેતરીન છે. અભિનયની વાત કરીએ, તો સિદ્ધાર્થ મલ્હોત્રા, રીતેશ દેશમુખ અને શ્રદ્ધા કપૂર ત્રણેયે પોતાનું બહેતરીન પરફૉર્મન્સ આપ્યું છે. ફિલ્મની વાર્તા પણ બહુ જ એંટરટેનિંગ છે, પરંતુ ક્યાંકને ક્યાંક ફિલ્મના સ્ક્રીનપ્લેમાં તે વાત નથી કે જે મોહિતની અત્યાર સુધીની ફિલ્મોમાં જોવા મળી હતી.